Моладзь каталіцкіх парафій Беларусі і Польшчы палюбіла Івянец як месца, дзе збіраюцца аднадумцы, дзе грае музыка, пануе ўзнёслы настрой і гучаць пранікнёныя малітвы. У апошні тыдзень ліпеня гарпасёлак адразу павялічыўся на 236 юных асоб. Гэта былі вучні старэйшых класаў, студэнты, аб’яднаныя чыстым духоўным памкненнем – пасылаць хвалу Усявышняму і дзякаваць Яму за жыццё на гэтым цудоўным свеце.